เงินบาทแข็งค่า เปิดตลาด 33.32 บาทต่อดอลลาร์
เงินบาทเปิดตลาด 33.32 บาทต่อดอลลาร์ แข็งค่าเล็กน้อย จับตาผลประชุม BOJ-ECB-ตัวเลข GDP สหรัฐฯ
28 ต.ค. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.32 บาท/ดอลลาร์ แข็งค่าเล็กน้อยจากปิดตลาดเย็นวานนี้ที่ระดับ 33.35/37 บาท/ดอลลาร์สำหรับเช้านี้เงินบาทแข็งค่าตามทิศทางตลาดโลก เนื่องจากเมื่อคืนนี้ดอลลาร์และบอลด์ยีลด์สหรัฐฯ ย่อตัวลงนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 33.25 - 33.40 บาท/ดอลลาร์ โดยมีปัจจัยที่ต้องติดตามวันนี้ คือ การประชุมนโยบายการเงิน และแถลงมติอัตราดอกเบี้ยของธนาคารกลางญี่ปุ่น (BOJ) และธนาคารกลางยุโรป (ECB)รวมทั้งผลิตภัณฑ์มวลรวมภายในประเทศ (GDP) ไตรมาส 3/64 ของสหรัฐฯ